cyanic-selkie/wikianc huggingface dataset:
Φρανσίσκο Γκουτέρες
Καταγωγή
Γεννήθηκε στην Όσσου το 1954 και περιγράφει τον εαυτό του ως “τον γιο φτωχής οικογένειας, από άτομα ταπεινής καταγωγής”. Είναι Ρωμαιοκαθολικός στο θρήσκευμα και πρώην αντάρτης.
Αντίσταση
Στο έκτακτο συνέδριο του κόμματος Fretilin στο Σίδνεϊ της Αυστραλίας το 1998, ο Γκουτέρες διορίστηκε γενικός συντονιστής του Συμβουλίου της Ένοπλης Αντίστασης. Τον Ιούλιο του 2001 εξελέγη πρόεδρος του Fretilin.
Πολιτική σταδιοδρομία
Εξελέγη στην Συντακτική Συνέλευση στις βουλευτικές εκλογές του 2001 και στη συνέχεια εξελέγη πρόεδρος της Συντακτικής Συνέλευσης. Τον Μάιο του 2002 το Ανατολικό Τιμόρ απέκτησε την ανεξαρτησία του και η Συντακτική μετατράπηκε σε Εθνικό Κοινοβούλιο, με τον Γκουτέρες να παραμένει πρόεδρός του.
Στις προεδρικές εκλογές του 2007 ο Γκουτέρες ήταν υποψήφιος με το Fretilin και η εκστρατεία του βασίστηκε στον λαϊκισμό. Ωστόσο, ορισμένα μέλη του Fretilin τον θεώρησαν υπεύθυνο για την κρίση που ξέσπασε το 2006 και αντί για εκείνον υποστήριξαν τον πρωθυπουργό Ζοζέ Ράμος Ορτά, ο οποίος κατήλθε ως ανεξάρτητος υποψήφιος. Στον πρώτο γύρο των εκλογών στις 9 Απριλίου, προηγήθηκε ο Γκουτέρες λαμβάνοντας ποσοστό 27,89% των ψήφων. Ο ίδιος αναμετρήθηκε με τον Ράμος Ορτά στον δεύτερο γύρο τον Μάιο, για να ηττηθεί με ποσοστό 31% έναντι 69% για τον Ράμος Ορτά. Ο Γκουτέρες παραδέχτηκε την ήττα του και συνεχάρη τον νέο πρόεδρο.
Στις βουλευτικές εκλογές του 2007 ο Γκουτέρες επανεξελέγη βουλευτής ως πρώτος στη λίστα του Fretilin.
Εκλογή στην προεδρία
Στις προεδρικές εκλογές του 2017 ο Γκουτέρες ήταν για μία ακόμη φορά υποψήφιος με το Fretilin, με την υποστήριξη του πρώην πρωθυπουργού Σανάνα Γκουσμάο και του κόμματός του (CNRT). Τα πρώτα αποτελέσματα έδειχναν ότι ο Γκουτέρες είχε κερδίσει από τον πρώτο γύρο με ποσοστό άνω του 50%. Ο Γκουτέρες ορκίστηκε πρόεδρος στις 20 Μαΐου 2017 και έγινε ο πρώτος πρόεδρος της χώρας που εξελέγη προσκείμενος σε κόμμα.
Μετά την ήττα του στις προεδρικές εκλογές του 2022, πρόεδρος ορκίστηκε ο Ζοζέ Ράμος Όρτα.
Εξωτερικοί σύνδεσμοι
Κατηγορία:Πρόεδροι του Ανατολικού Τιμόρ
Αθανασία Τζάνου
Η Αθανασία Τζάνου (γεννημένη στις 25 Ιουνίου 1971 στην Αθήνα) είναι σύγχρονη Ελληνίδα συνθέτιδα μουσικής δωματίου και συμφωνικών έργων.
Ζωή
Η Τζάνου σπούδασε πιάνο και σύνθεση στο Εθνικό Ωδείο Μουσικής στην Αθήνα και πήρε το πτυχίο της το 1993. Από το 1993 έως το 1998 σπούδασε σύνθεση με τον Φράνκο Ντονατόνι στο Conservatorio Giuseppe Verdi στο Μιλάνο, από όπου επίσης αποφοίτησε. Ολοκλήρωσε την εκπαίδευσή της με μαθήματα master και εργαστήρια με τους Μπράιαν Φερνίχου, Καρλχάιντς Στοκχάουζεν και Μπογκσλόου Σέφερ.
Το 2001 έλαβε το Βραβείο Wolfgang Amadeus Mozart του Μότσαρτεμ στο Σάλτσμπουργκ και το Βραβείο Johannes Brahms στο Αμβούργο ενώ το 2004 πήρε το βραβείο της Ελληνικής Ένωσης Κριτικών Δράματος και Μουσικής στην Αθήνα. Το 2006 έλαβε το βραβείο του Μουσικού Ιδρύματος Ernst von Siemens στο Μόναχο.
Τα έργα της έχουν εκτελεστεί σε διάφορα φεστιβάλ και σε σύγχρονες μουσικές συναυλίες σε διάφορα διεθνή κέντρα μουσικής.
Βιβλιογραφικά στοιχεία
Κατηγορία:Γυναίκες Κατηγορία:Έλληνες συνθέτες Κατηγορία:Σελίδες με μη επιθεωρημένες μεταφράσεις
Βραβείο Α' Ανδρικού Ρόλου της Ένωσης Κριτικών Κινηματογράφου του Χιούστον
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Χιούστον
Cytoscape
εναλλ.=|μικρογραφία|Αρχική σελίδα Cytoscape (έκδοση 3.5.0) Το Cytoscape είναι πλατφόρμα λογισμικού βιοπληροφορικής η οποία κατασκευάστηκε τον Ιούλιο του 2002 για την απεικόνιση και ανάλυση δικτύων μοριακής αλληλεπίδρασης, χρησιμοποιώντας δεδομένα που έχουν προκύψει από πειράματα υψηλής απόδοσης (high-throughput expression data). Πρόσθετες λειτουργίες είναι διαθέσιμες ως plug-ins. Τα plug-ins είναι διαθέσιμα για ανάλυση και σύγκριση δικτύων και μοριακών προφίλ, ομαδοποίηση γράφων, ανάλυση προφιλ γονιδιακής έκφρασης, εντοπισμό συμπλόκων, αναγνώριση μοτίβων σε δίκτυα, νέες διατάξεις, πρόσθετη υποστήριξη μορφής και σύνδεσης αρχείων με βάσεις δεδομένων και αναζήτηση σε μεγάλα πρωτεϊνικά δίκτυα. Τα plug-ins μπορούν να αναπτυχθούν χρησιμοποιώντας το λογισμικό του Cytoscape με αρχιτεκτονική Java.
Το Cytoscape διαθέτει επίσης ένα συγγενικό πρόγραμμα με όνομα Cytoscape.js το οποίο μπορεί να χρησιμοποιηθεί για την ανάλυση και την απεικόνιση γραφημάτων σε περιβάλλοντα JavaScript, όπως ένα πρόγραμμα περιήγησης.
Ομαδοποίηση γράφων (graph clustering)
Μία λειτουργία που προσφέρει το λογισμικό βιοπληροφορικής Cytoscape μέσω χρήσης των plug-ins είναι η ομαδοποίηση γράφων. Η ομαδοποίηση γράφων είναι μια διαδικασία κατά την οποία ακμές (vertices) σε ήδη υπάρχοντες γράφους που πραγματοποιούν παρόμοια διεργασία είτε ακμές οι οποίες συνεργάζονται για να παράξουν μια συγκεκριμένη διεργασία ομαδοποιούνται για την μελέτη και αποσαφήνιση διάφορων λειτουργιών. Στον τομέα της βιοπληροφορικής οι γράφοι χρησιμοποιούνται για την ανάλυση και ερμηνεία βιολογικών δικτύων που στόχο έχουν την κατανόηση των βιολογικών λειτουργιών που λαμβάνουν χώρα σε έναν οργανισμό. Τέτοιες λειτουργίες είναι η ρύθμιση του μεταβολισμού σε έναν οργανισμό (metabolic regulation), η έκφραση ενός γονιδίου (gene expression), οι αλληλεπιδράσεις μεταξύ πρωτεϊνών (Protein to protein Interactions, PPI) όπως και η προέλευση διάφορων παθήσεων.
Cytocluster
μικρογραφία|Ομαδοποίηση γράφων μέσω χρήσης του αλγορίθμου HC-PIN (Cytoscape, έκδοση 3.7.0) Το CytoCluster δημιουργήθηκε τον Ιούλιο του 2013 απο τους Min Li, Dongyan Li, Yu Tang, Fangxiang Wu και Jianxin Wang και είναι ένα απο τα plug-ins του λογισμικού Cytoscape που διατίθενται για λήψη μέσω του app manager της εφαρμογής διευκολύνοντας τον χρήστη ως προς την μελέτη βιολογικών δικτύων. Με την επιλογή ενός απο τους 6 αλγόριθμους ο χρήστης έχει την δυνατότητα να εντοπίσει πρωτεϊνικά σύμπλοκα και λειτουργικές μονάδες (modules).
Αλγόριθμοι
Οι αλγόριθμοι που χρησιμοποιούνται στο plug-in Cytocluster παρατίθενται παρακάτω:
To CytoCluster μπορεί να επεκταθεί με ευκολία και να εξοπλιστεί με παραπάνω αλγορίθμους και λειτουργίες.
HC-PIN (Hierarchical Clustering algorithm in Protein Interaction Networks)
Ο αλγόριθμος HC-PIN είναι ένας γρήγορος αλγόριθμος ιεραρχικής ομαδοποίησης ο οποίος μπορεί να χρησιμοποιηθεί σε γράφους με βάρη (weighted graph) ή χωρίς βάρη (unweighted graph). Ο αλγόριθμος ακολουθεί συγκεκριμένα βήματα για την ομαδοποίηση. Αρχικά όλες οι κορυφές (vertices) στο δίκτυο αλληλεπιδράσεων πρωτεΐνης-πρωτεΐνης (protein to protein interaction networks) λαμβάνονται ως μία αυτόνομη ομάδα γράφων (clusters). Στην συνέχεια, ο αλγόριθμος υπολογίζει την τιμή ομαδοποίησης (clustering value) όλων των άκρων (edges) και προσθέτει τις άκρες σε μία ουρά με μέγεθος Sq χωρίς αύξουσα σειρά σύμφωνα μόνο με την τιμή ομαδοποίησης τους. Όσο μεγαλύτερη τιμή ομαδοποίσης έχει μία άκρη του δικύου τόσο πιθανότερο είναι οι ακμές της να ανήκουν στο ίδιο υποδίκτυο (module). Κατά την διάρκεια προσθήκης άκρων στην ουρά Sq για να ομαδοποιηθούν σχηματίζονται λ-υποδίκτυα (λ-modules). Τα λ-υποδίκτυα μπορούν να εξαχθούν όταν ο αριθμός των πρωτεϊνών τους δεν είναι μικρότερος απο ένα κατώφλι (threshold) με τιμή s.
OH-PIN (Identifying Overlapping and Hierarchical Modules in Protein Interaction Networks)
Ο αλγόριθμος OH-PIN είναι ένας βελτιωμένος αλγόριθμος ιεραρχικής ομαδοποίησης ο οποίος μπορεί να ανιχνεύσει επικαλυπτόμενες ομάδες γράφων. Η βασική ιδέα του αλγόριθμου είναι η εξής. Αρχικά, υπάρχουν δυο σετ τα οποία περιέχουν ομάδες γράφων: το C_set το οποίο αρχικά δεν περιέχει κάποια ομάδα και το B_Cluster το οποίο παράγεται απο κάθε άκρη μέσα στο δίκτυο πρωτεινικών αλληλεπιδράσεων. Στην συνέχεια το κάθε B_Cluster προστίθεται μέσα στο C_set, έως ότου όλα τα B_Cluster των άκρων να είναι μέσα στο C_set. Στην συνέχεια, ο αλγόριθμος ενώνει όλα τα ζεύγη γράφων με υψηλό δείκτη επικαλυπτότητας μέσα απο το το C_set. Έπειτα, συγκεντρώνει όλους τους ομαδοποιημένους γράφους σε λ-υποδίκτυα (λ-modules) ενώνοντας βαθμιαία τα ζεύγη γράφων με τις μέγιστες τιμές των συντελεστών ομαδοποίησης (clustering coefficient, Ci).
ClusterONE (Clustering with Overlapping Neighborhood Expansion)
Ο ClusterONE αλγόριθμος αποτελείται απο τρία κυρίως βήματα. Αρχικά, τα γκρουπ αυξάνονται προσθέτοντας ή αφαιρώντας ακμές υψηλής συνεκτικότητας απο επιλεγμένες πρωτεΐνες πηγές (seeds). Έπειτα, η πρωτεΐνη με τον υψηλότερο βαθμό θεωρείται ως η πρώτη πηγή και αναπτύσσει ένα συνεκτικό γκρούπ χρησιμοποιώντας μία "άπληστη" μέθοδο. Ο ClusterONE επαναλαμβάνει αυτή την διαδικασία ανάπτυξης με σκοπό τον σχηματισμό αλληλοεπικαλυπτόμενων συμπλεγμάτων μέχρις ότου να μην υπάρχει διαθέσιμη πρωτεΐνη στο δίκτυο αλληλεπιδράσεων. Έπειτα, ο αλγόριθμος ενώνει τα αλληλοεπικαλυπτόμενα ζεύγη των τοπικά συνεκτικών άριστων γκρούπ με γνώμονα ένα προκαθορισμένο σκορ αλληλοεπικάλυψης. Στο τέλος, ο ClusterONE εξάγει συμπλέγματα πρωτεΐνων τα οποία περιλαμβάνουν τουλάχιστον τρείς πρωτεΐνες των οποίων η πυκνότητα είναι μεγαλύτερη από ένα δοθέν κατώφλι (threshold) ∂ (με αρχική τιμή 0.8).
IPC-MCE (Identifying Protein Complexes based on Maximal Complex Extension)
Ο IPC-MCE είναι ένας αλγόριθμος ομαδοποίησης βασισμένος στην ορισμό της μέγιστης κλίκας (maximal clique). Η βασική ιδέα του αλγόριθμου περιγράφεται ως εξής. Πρώτα, ο IPC-MCE αφαιρεί όλους τους κόμβους οι οποίοι έχουν μόνο έναν γειτονικό κόμβο. Έπειτα, ο αλγόριθμος απαριθμεί όλες τις μέγιστες κλίκες στο εναπομείναν δίκτυο αλληλεπιδράσεων πρωτεϊνών (PPI network) και τις τοποθετεί μέσα στο σετ με όνομα MCS (Maximal Clique Sets). Για κάθε γειτονική ακμή v της μέγιστης κλίκας K απο το σετ MCS, εάν η τιμή της μεταβλητής IPvk είναι μεγαλύτερη ή ίση απο το κατώφλι t, τότε η ακμή v προστίθεται στην μέγιστη κλίκα K. Ο ορισμός της μεταβλητής IPvk δίνεται απο τον παρακάτω τύπο:
όπου Evk είναι ο αριθμός των άκρων μεταξύ της ακμής v και K και όπου Vk είναι ο αριθμός των κόμβων στην μέγιστη κλίκα K.
Ανάλυση δικτύων αλληλεπιδράσεων πρωτεΐνης-πρωτεΐνης (Protein-protein interactions network analysis)
Οι αλληλεπιδράσεις πρωτεΐνης-πρωτεΐνης (PPIs) είναι φυσικές συνδέσεις υψηλής ειδικότητας μεταξύ δύο ή περισσοτέρων πρωτεϊνικών μορίων ως αποτέλεσμα βιοχημικών διεργασιών που καθοδηγούνται από αλληλεπιδράσεις που περιλαμβάνουν ηλεκτροστατικές δυνάμεις, δημιουργία δεσμών υδρογόνου και υδρόφοβες αλληλεπιδράσεις. Πολλές είναι φυσικές επαφές που καθοδηγούνται από μοριακές σχέσεις μεταξύ πρωτεϊνικών αλυσίδων που λαμβάνουνχώρα σε ένα κύτταρο ή σε έναν ζωντανό οργανισμό σε ένα συγκεκριμένο βιομοριακό πλαίσιο.
Οι πρωτεΐνες σπάνια δρουν αυτόνομα καθώς οι λειτουργίες τους τείνουν να ρυθμίζονται. Πολλές μοριακές διεργασίες μέσα σε ένα κύτταρο πραγματοποιούνται από μοριακές μηχανές που αποτελούνται από πολλά πρωτεϊνικά συστατικά που οργανώνονται με βάση τις πρωτεϊνικές τους αλληλεπιδράσεις. Αυτές οι αλληλεπιδράσεις αποτελούν το αλληλεπίδρωμα του κυττάρου (interactome).
Οι αλληλεπιδράσεις πρωτεΐνης-πρωτεΐνης έχουν μελετηθεί εκτενώς με διαφορετικές μεθόδους στην προσπάθεια κατανόησης του τρόπου λειτουργίας των κυττάρων. Με τα δεδομένα που προκύπτουν απο πειραματικές μεθόδους δίνεται η δυνατότητα κατασκευής δικτύων πρωτεϊνικών αλληλεπιδράσεων (protein-protein interactions networks), τα οποία συμβάλλουν στην καλύτερη κατανόηση των μοριακών γεγονότων και την σύνδεσή τους με ασθένειες, ενώ ταυτόχρονα προσφέρουν την δυνατότητα πρόβλεψης πιθανών πρωτεϊνικων στόχων θεραπευτικού ενδιαφέροντος. Στην πλατφόρμα Cytoscape έχουν σχεδιαστεί εργαλεία (plug-ins) που προσφέρουν την δυνατότητα μελέτης τέτοιων δικτύων.
Contextual Hub Analysis Tool (CHAT)
Στα βιολογικά δίκτυα, οι υψηλά συνδεδεμένοι κόμβοι είναι τοπολογικά σημαντικοί για την δομή του δικτύου και έχει δειχθεί ότι σχηματίζουν hubs που σχετίζονται ειδικά με συγκεκριμένους φαινοτύπους. Ωστόσο, η σχετική σημασία κάθε κόμβου στο hub μπορεί να επηρεαστεί ανάλογα το βιολογικό πλαίσιο στο οποίο εντάσσονται (biological context). Το Contextual Hub Analysis Tool (CHAT) είναι μια εφαρμογή που έχει αναπτυχθεί για χρήση στο περιβάλλον του Cytoscape για τον προσδιορισμό κόμβων που σχετίζονται με τα συμφραζόμενα (context specific nodes) σε βιολογικά δίκτυα. To CHAT επιτρέπει στον χρήστη την κατασκευή και απεικόνιση δικτύων αλληλεπιδράσεων από λίστες γονιδίων ενδιαφέροντος, την ενσωμάτωση σε αυτά πληροφοριών από το αντίστοιχο βιολογικό πλαίσιο (π.χ. δεδομένα γονιδιακής έκφρασης) και τον προσδιορισμό κόμβων που παρουσιάζουν υψηλότερα επίπεδα σύνδεσης (highly connected nodes) εντός του αντίστοιχου βιολογικού πλαισίου από ότι θα αναμενόταν αν προέκυπταν τυχαία. Τα δεδομένα που εισάγει ο χρήστης πρέπει να προέρχονται από βάσεις δεδομένων που υποστηρίουν την διεπαφή PSICQUIC2, όπως η BioGrid και η IntAct.
Σε αντίθεση με άλλα υπάρχοντα εργαλεία, που προσδιορίζουν απλά αν ένας κόμβος παρουσιάζει υψηλή σύνδεση εντός του δικτύου, το CHAT προσδιορίζει κόμβους εντός του hub οι οποίοι αλληλεπιδρούν περισσοτερο με κόμβους που σχετίζονται με το εκάστοτε βιολογικό πλάισιο (π.χ. δεδομένα διαφορικής έκφρασης γονιδίων) από τους στατιστικά αναμενόμενους. Ταυτόχρονα, δίνει την δυνατότητα σύγκρισης των κορυφαίων κόμβων βάσει του πλαισίου (top contextual hubs) έναντι των κόμβων υψηλού βαθμού (top degree-based hubs). Επίσης, εξαιρεί τους κόμβους που δεν σχετίζονται με τα συμφραζόμενα και επιτρέπει την ανάλυση μεμονωμένων κόμβων με τους γείτονες τους.
Προκειμένου να υπολογιστεί η σημασία ενός κόμβου ή ενός hub με βάση το βιολογικό πλαίσιο (contextual importance of a node or a hub), το CHAT εκτελεί υπεργεωμετρικά τεστ για κάθε κόμβο του δικτύου. Το υπεργεωμετρικό τέστ αξιολογεί την σωρευτική πιθανότητα ότι ένας κόμβος αλληλεπιδρά με contextual κόμβους από ότι με κόμβους που θα προέκυπταν τυχαία.
CytoGEDEVO
Το CytoGEDEVO είναι ένα εργαλείο οπτικής και υποβοηθούμενης από τον χρήστη ευθυγράμμισης δικτύων. Στοιχίζει ζεύγη δικτύων και το αποτέλεσμα προκύπτει από στοίχιση κόμβων έναν προς έναν (one-to-one node mapping). Επεκτείνει την προηγούμενη μεθοδολογία GEDEVO για καθολικές ευθυγραμμίσεις ζευγών δικτύων με νέα γραφικά και λειτουργικά χαρακτηριστικά. Οι ευθυγραμμίσεις μπορούν να είναι επαναλήψιμες, δηλαδή οι παράμετροι μπορούν να ρυθμιστούν ανά πάσα στιγμή και η ευθυγράμμιση συνεχίζεται με τις νέες παραμέτρους. Το CytoGEDEVO δεν περιορίζεται στην τοπολογία δικτύου και μπορεί να κάνει χρήση απεριόριστου αριθμού σκορ που παρέχονται εξωτερικά (BLAST E-τιμές ή Bit-score), χωρίς να επιβάλλει περιορισμούς στον τύπο βαθμολογίας. Επιτρέπει επίσης την εισαγωγή αρχείων αποτελεσμάτων που δημιουργούνται από άλλους ευθυγραμμιστές.
Εκτός από την χρήση σταθμισμένων βαρών για τον υπολογισμό των σκορ, η εφαρμογή διαθέτει ενσωματωμένο κλιμακωτό βαθμολογητή, δηλαδή από πολλαπλές βαθμολογίες εισόδου, η πρώτη βαθμολογία λαμβάνεται μόνο εφόσον υπερβαίνει το όριο που ορίζεται από τον χρήστη, διαφορετικά λαμβάνει το επόμενο σκορ και ούτω καθεξής. Με αυτόν τον τρόπο, η τοπολογία μπορεί να ενσωματωθεί ως "αντίγραφο ασφαλείας" που εξετάζεται μόνο εάν μια πιο σχετική βαθμολογία (π.χ.ομοιότητα ακολουθίας που βασίζεται στο BLAST των δύο κόμβων) είναι πολύ χαμηλή. Το CytoGEDEVO μπορεί να χρησιμοποιήσει σταθμισμένο άθροισμα και cascaded σκορ ταυτόχρονα. Αυτό στοχεύει στην εναλλαγή μεταξύ τοπολογικών και βιολογικών χαρακτηριστικών, βελτιστοποιώντας τυπικά και τα δύο, αλλά όχι και τα δύο ταυτόχρονα χωρίς να επηρεάζεται η ποιότητα των αποτελεσμάτων.
Βιολογία συστημάτων
Η βιολογία συστημάτων αποτελεί μία συνδυαστική  επιστήμη  που μέσω διαφόρων υπολογιστικών και μαθηματικών μεθόδων, μελετά ολιστικά, πολύπλοκα βιολογικά συστήματα με στόχο μεταξύ άλλων,  την κατανόηση των λειτουργιών των επιμέρους υποσυνόλων ενός συστήματος καθώς και τη μεταξύ τους σχέση ως προς το σύνολο, όπως για παράδειγμα τα μεταβολικά δίκτυα κ.α..
Time Course Network Enricher (TiCoNE)
Μέθοδος ομαδοποίησης επικεντρωμένη σε δεδομένα χρόνου καθώς και ομαδοποίησης δικτύων. Η ομαδοποίηση γίνεται μέσω δημιουργίας αρχικών πρωτότυπων ομάδων (cluster prototype) με βάση μία παράμετρο και στη συνέχεια ακολουθείται ένας επαναλαμβανόμενος αλγόριθμος υπολογισμού πρωτοτύπων και ανακατανομής αντικειμένων. Στον χρήστη προσφέρεται η δυνατότητα να επέμβει με διάφορες ενέργειες όπως ο διαχωρισμός ή η διαγραφή μιας ομάδας κ.τ.λ..
Το  TiCoNE αποτελεί μια εφαρμογή ομαδοποίησης με δυνατότητα παρέμβασης από τον χρήστη (human-augmented clustering method). Ο χρήστης μπορεί να αξιοποιήσει τo TiCoNE στα περισσότερα βιολογικά μόρια, όπως για παράδειγμα πρωτεΐνες ,RNA s κ.α., καθώς και  στα περισσότερα από τα γνωστά είδη μοριακών δεδομένων από τεχνικές που αφορούν τις αντίστοιχες οντότητες (πρωτεομική κτλ.). Η εφαρμογή προσφέρει τη δυνατότητα για τον διαχωρισμό δεδομένων σε δύο κύριες κατηγορίες,  τα υποκείμενα  της ίδια κατηγορίας που εμφανίζουν ομοιότητες, καθώς και τα υποκείμενα διαφορετικών ομάδων που εμφανίζουν διαφορές, συνήθως με κριτήριο τον χρόνο. Μετά τη διαδικασία ομαδοποίησης, το TiCoNE προσφέρει πληθώρα δυνατοτήτων στον χρήστη για επεξεργασία και εμπλουτισμό της ομαδοποίησης με μοριακά δίκτυα, με στόχο αναλύσεις ιατρικού-φαρμακευτικού ενδιαφέροντος. Το  TiCoNE βρίσκει εφαρμογή στην εύρεση φαρμακευτικού στόχου με βάση διάφορα χρονικά δίκτυα (temporal networks). Επίσης, αναγνωρίζει μοριακά μονοπάτια (υπό-δίκτυα) που εμφανίζουν ανομοιότητες υπό δύο συνθήκες, όπως για παράδειγμα στην περίπτωση δύο ασθενειών. Τα αποτελέσματα αξιολογούνται με βάση την εμπειρική τιμή σημαντικότητας (p-value).
CyKEGGParser
To CyKEGGParser είναι μια ενσωματωμένη εφαρμογή (plug-in) για το πρόγραμμα Cytoscape. Το συγκεκριμένο plug-in αξιοποιεί τη βάση δεδομένων μονοπατιών (pathway)  KEGG PATHWAY. Ο χρήστης έχει την δυνατότητα να εισαγάγει, να διορθώσει, να επεξεργαστεί και τέλος να οπτικοποιήσει τα μονοπάτια από τη βάση δεδομένων KEGG. Υπάρχουν διάφορες εφαρμογές που αξιοποιούν τη βάση δεδομένων KEGG όπως για παράδειγμα η εφαρμογή KEGGscape. Ωστόσο, καμία από τις διαθέσιμες εφαρμογές δεν αντιμετωπίζει ασυνέπειες στα αρχεία KGML και ούτε διαχειρίζεται τα «κενά»  (abstractions) των μονοπατιών KEGG. Επιπρόσθετα, δύο δυνατότητες ακόμα που κάνουν το CyKEGGParser να ξεχωρίζει σε σχέση με άλλες παρόμοιες εφαρμογές, είναι η ημιαυτόματη διόρθωση (semi-automatic correction) και η βασισμένη στη ρύθμιση ενίσχυση των μονοπατιών (tuning-based enhancement of pathway). Συνεπώς, η εφαρμογή μπορεί να αποτελέσει πολύ χρήσιμο εργαλείο στην βιολογία συστημάτων στο πεδίο της έκφρασης γονιδίων με βάση τα μονοπάτια KEGG.
Παραπομπές
Κατηγορία:Βιοπληροφορική Κατηγορία:Μαθηματική και θεωρητική βιολογία Κατηγορία:Βιολογία συστημάτων Κατηγορία:Λογισμικό βιολογίας Κατηγορία:Γράφος
Πετριάνο
Το Πετριάνο (ιταλικά: Petriano) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Academy of Interactive Arts & Sciences
μικρογραφία|Λογότυπο Το Academy of Interactive Arts & Sciences (AIAS) είναι μη-κερδοσκοπικός οργανισμός, που παρουσιάζει τη σειρά των ετήσιων βραβείων D.I.C.E. Awards (πρώην Interactive Achievement Awards)
Γενικά
Παιχνίδι της Χρονιάς
Καινοτομία Υπολογιστή
(Δημιουργικότητα/Καινοτομία στο Gaming Υπολογιστή)
Οικοδεσπότες Σόου Βραβείων
Από το 2000, το ετήσιο σόου έχει παρουσιαστεί από αρκετές αναγνωρίσιμες φιγούρες στον χώρο της ψυχαγωγίας.
Hall of Fame
Από το 1998, το Academy of Interactive Arts & Sciences έχει εισάγει την κατηγορία "Hall of Fame" προγραμματιστών βιντεοπαιχνιδιών.
Πολλαπλές νίκες και υποψηφιότητες
Τα ακόλουθα παιχνίδια έλαβαν έξι ή περισσότερα βραβεία D.I.C.E.:
Τα ακόλουθα παιχνίδια έλαβαν έξι ή περισσότερες υποψηφιότητες βραβείων D.I.C.E.:
Ετεροκύτιο
Ετεροκύτια και οξυγόνο
Η καθήλωση του ατμοσφαιρικού αζώτου συντελείται από ένα οξυγονο-ευαίσθητο ένζυμο, τη νιτρογενάση. Εξαιτίας της αναστολής της νιτρογενάσης από το οξυγόνο, τα ετεροκύτια έχουν αναπτύξει διάφορες προσαρμογές για να διατηρούν το εσωτερικό τους περιβάλλον ανοξικό. Τα μεγάλου πάχους κυτταρικά τοιχώματα αποτελούμενα από τρία διαφορετικά στρώματα γλυκολιπιδίων και τα πολικά σωμάτια στα σημεία σύνδεσης των κυττάρων, βοηθούν στη μείωση της διάχυσης του οξυγόνου εντός των κυττάρων. Έκφραση του φωτοσυστήματος PSII δεν απαντάται σε ετεροκύτια και, ως εκ τούτου, δεν παράγεται οξυγόνο. Ωστόσο, το φωτοσύστημα PSI είναι παρόν, επιτρέποντας την παραγωγή ATP από τη φωτοφωσφορυλίωση. Η αντίδραση κροτούντος αερίου (oxyhydrogen), μια διαδικασία που επίσης συμβάλει στη μείωση της συγκέντρωσης του εσωτερικού οξυγόνου, όπου το αέριο υδρογόνο παραγόμενο μέσα στα ετεροκύτια αντιδρά με το οξυγόνο προς παραγωγή νερού.
Επικοινωνία κυττάρων
Τα ετεροκύτια εξασφαλίζουν τη συνεχή τροφοδότηση των βλαστητικών κυττάρων με αμμωνία. Το μόριο αυτό είναι απαραίτητο για τη λειτουργία του κυττάρου γιατί χρησιμοποιείται για το σχηματισμό αμινοξέων, πρωτεϊνών και άλλων κύριων αζωτούχων συστατικών του κυττάρου. Από την άλλη, τα βλαστητικά κύτταρα τροφοδοτούν τα ετεροκύτια με υδατάνθρακες που παίζουν σημαντικό ρόλο στην αναπνοή παρέχοντάς τους ενέργεια. Η επικοινωνία αυτή των κυττάρων γίνεται μέσω κυτταροπλασματικών συνδέσεων-μικροπλασμοδέσματα.
Διαφοροποίηση ετεροκυτίων
Η διαφοροποίηση ενός βλαστητικού κυττάρου σε ετεροκύτιο εξαρτάται από τα περιβαλλοντικά επίπεδα αμμωνίου (NH4+) ή νιτρικών αλάτων (NO3-). Σε χαμηλά επίπεδα αυτών των μορίων, εκφράζονται τα γονίδια hetR και ntcA τα οποία παίζουν κύριο ρόλο για τη διαφοροποίηση των βλαστητικών κυττάρων σε ετεροκύτια. Αναλυτικότερα, η έλλειψη αζώτου στο περιβάλλον προκαλεί έκφραση του γονιδίου ntcA το οποίο λειτουργεί σαν καταλύτης για την έκφραση γονιδίων που σχετίζονται με τον σχηματισμό του ετεροκυτίου όπως τα hetR, hetC και τα οπερόνια devBCA, nifHDKEN.
Συμβίωση αζωτοδεσμευτικών κυανοβακτηρίων
Έχουν βρεθεί αζωτοδεσμευτικά κυανοβακτήρια που συμβιούν με μικρό αριθμό φυτών. Τα συγκεκριμένα είδη κυανοβακτηρίων διέφεραν σημαντικά από τα μη συμβιωτικά είδη, κυρίως στον αριθμό των ετεροκυτίων. Πιο συγκεκριμένα, μετά από σύγκριση δύο διαφορετικών ειδών του ίδιου γένους, βρέθηκε ότι το συμβιωτικό είδος περιέχει οχταπλάσιο αριθμό ετεροκυτίων σε σχέση με το μη συμβιωτικό, με αποτέλεσμα το αζωτοδεσμευτικό κυανοβακτήριο μπορεί να χαρακτηριστεί σαν ένα ετεροκύτιο και το φυτό σαν το «βλαστητικό κύτταρο».
Παραπομπές
Κατηγορία:Κύτταρο Κατηγορία:Κυανοβακτήρια
Ερρίκος Μπόρβιν Α΄ του Μεκλεμβούργου
Ο Ερρίκος Μπόρβιν Α΄ (γερμ.: Heinrich Borwin I, ... - 28 Ιανουαρίου 1227) από τον Οίκο του Μεκλεμβούργου ήταν πρίγκιπας του Μεκλεμβούργου (1178-1219).
Βιογραφία
Ο πατέρας του ήταν πρίγκιπας των Οβοτριτών και πρώτος κύριος του Μεκλεμβούργου· όταν το 1178 σε κονταρομαχία (tournois) τραυματίστηκε, απεβίωσε και τον διαδέχθηκε ο Ερρίκος Μπόρβιν Α΄. Λίγο πιο πριν είχε νυμφευτεί τη Ματίλντα, κόθη κόρη του Ερρίκου του λέοντος δούκα της Σαξονίας & Βαυαρίας.
Για αρκετά έτη πολεμούσε με τον εξάδελφό του Νικόλαο Α΄ σφετεριστή του Μεκλεμβούργου. Ο πεθερός του δεν μπορούσε να τον βοηθήσει και ο Κνούτος ΣΤ΄ της Δανίας βρήκε ευκαιρία να επεκτείνει τη θέση του στη Βαλτική ακτή· οι Δανοί αιχμαλώτισαν τον Ερρίκο Μπόρβιν Α΄, ο οποίος αναγκάστηκε να παραχωρήσει το Ρόστοκ στη Δανία και να αναγνωρίσει τον Κνούτο ΣΤ΄ ως επικυρίαρχό του (liege). Το 1200 ο Κνούτος ΣΤ΄ τού επέστρεψε το Ρόστοκ ως φέουδο. Το 1202 ο Ερρίκος Μπόρβιν Α΄ πολέμησε με την μεριά των Δανών στη μάχη του Στέλλαου: νίκησαν οι Δανοί και ο Ερρίκος Μπόρβιν Α΄ έλαβε ως ανταμοιβή τα φέουδα Γκάντεμπους και Ράτσεμπουρκ.
Το 1218 και 1219 βοήθησε τη Δανική κατάκτηση της Εσθονίας. Το 1225-27 συνέδραμε τους Δανούς στον πόλεμο εναντίον του Σάουενμπουρκ. Αναβίωσε τις πόλεις Ρόστοκ και Βίσμαρ και ίδρυσε τα αββαεία του Ντόμπερτιν, Τέμπτσιν και Σόννενκαμπ.
Οικογένεια
Νυμφεύτηκε πρώτα τη Ματίλντα των Γουέλφων, νόθη κόρη του Ερρίκου του λέοντος, δούκα της Σαξονίας & Βαυαρίας και είχε τέκνα:
Αργότερα έκανε δεύτερο γάμο με την Αδελαΐδα και είχε τέκνο:
Πηγές
Κατηγορία:Οίκος του Μεκλεμβούργου
Πιαντιμελέτο
Το Πιαντιμελέτο (ιταλικά: Piandimeleto) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Έμβλημα της Αστάνα
Το έμβλημα της Αστάνα σχεδιάστηκε από τον Πρόεδρο του Καζακστάν, Νουρσουλτάν Ναζαρμπάγιεφ. Το εθνόσημο υιοθετήθηκε μαζί με τη σημαία της Αστάνα κατά την 16η σύνοδο του Μασλιχάτ της Αστάνα, στις 5 Ιουνίου 2008.
Εξωτερικοί σύνδεσμοι
Κατηγορία:Πολιτισμός στην Αστάνα
Ερρίκος Μπόρβιν Β΄ του Μεκλεμβούργου
Βιογραφία
Ήταν γιος του Ερρίκου Μπόρβιν Α΄ πρίγκιπα τού Μεκλεμβούργου και της Ματίλντας των Γουέλφων, νόθης κόρης τού Ερρίκου τού λέοντος, δούκα της Σαξονίας & Βαυαρίας. Πάππος του ήταν ο Πρίμπισλαβ ιδρυτής του Οίκου του Μεκλεμβούργου.
Το 1226 απεβίωσε σε ηλικία 56 ετών και οι τέσσερις γιοί του διοίκησαν από κοινού το Μεκλεμβούργο ως το 1234, οπότε διαίρεσαν το Μεκλεμβούργο στις περιοχές Βέρλε, Μεκλεμβούργο, Ρόστοκ και Πάρχιμ-Ρίχενμπερκ.
Χένρι Σόμερσετ, 1ος μαρκήσιος του Γούστερ
Ο Χένρι Σόμερσετ, 1ος μαρκήσιος του Γούστερ (1577 - 18 Δεκεμβρίου 1646) Άγγλος αριστοκράτης και οπαδός των βασιλικών στην διάρκεια του Αγγλικού εμφυλίου Πολέμου ήταν μεγαλύτερος γιος και διάδοχος του Έντουαρντ Σόμερσετ, 4ου κόμη του Γούστερ και της Λαίδης Ελισάβετ Χέιστινγκς, κόρης του Φραγκίσκου Χέιστινγκς, 2ου κόμη του Χάντινγκτον. Διαδέχθηκε τον πατέρα του στις 3 Μαρτίου 1628 σαν 5ος κόμης του Γούστερ. Ο Χένρι Νέβιλ μεγάλωσε σαν Προτεστάντης αλλά στην νεότητα του ασπάστηκε τον Καθολικισμό, εξαιρετικά πλούσιος για την εποχή του είχε ετήσιο εισόδημα που έφτανε τις 24.000 λίρες. Η καλή διαχείριση και η προίκα μεγάλωσαν σημαντικά τα κέρδη του, όταν ξέσπασε ο πόλεμος δαπάνησε και δανείστηκε πάνω από 900.000 λίρες για τις βασιλικές ανάγκες.
Ερρίκος Μπόρβιν Β΄ του Μεκλεμβούργου
Οικογένεια
Νυμφεύτηκε το 1200 τη Χριστίνα, κόρη του Σβέρκερ Β΄ της Σουηδίας και είχε τέκνα:
Χένρι Σόμερσετ, 1ος μαρκήσιος του Γούστερ
Ο Κάρολος Α΄ της Αγγλίας του ζήτησε να κρατάει χαμηλούς τόνους στην δημόσια ζωή, επιφανείς άντρες όπως ο Γκουιλίμ Πουί και ο Τόμας Μπέιλι συγκεντρώθηκαν μαζί του στο κάστρο του Ράγκλαν, η τοπική υποστήριξη απέναντι του αυξήθηκε επειδή δεν αναγνωρίστηκε σαν αυλικός. Ο βασιλιάς Κάρολος για να τον ανταμείψει για την υποστήριξη του στον Α΄ Εμφύλιο Πόλεμο δημιούργησε για λογαριασμό του την 1η μαρκησία του Γούστερ στις 2 Νοεμβρίου 1642. Μετά την μάχη του Νάσεμπι, την περίοδο Ιούνιο - Σεπτέμβριο 1645 ο βασιλιάς βρήκε καταφύγιο στο Ράγκλαν. Ο μαρκήσιος αναγκάστηκε την επόμενη χρονιά να παραδώσει το κάστρο του Ράγκλαν στις δυνάμεις του Σερ Τόμας Μόργκαν, του 1ου βαρονέτου σηματοδοτώντας το τέλος του εμφυλίου πολέμου στην Ουαλία. Μεταφέρθηκε με την συνοδεία των Κοινοβουλευτικών δυνάμεων και πέθανε στις 18 Δεκεμβρίου 1646 στο Κόβεντ Γκάρντεν.
Ερρίκος Μπόρβιν Β΄ του Μεκλεμβούργου
Εξωτερικοί σύνδεσμοι
Κατηγορία:Οίκος του Μεκλεμβούργου
Χένρι Σόμερσετ, 1ος μαρκήσιος του Γούστερ
Εξωτερικοί σύνδεσμοι
Κατηγορία:Οικογένεια Σόμερσετ Κατηγορία:Μαρκήσιοι του Γούστερ
Πιετραρούμπια
Η Πιετραρούμπια (ιταλικά: Pietrarubbia) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Des Geneys (υποβρύχιο)
Το Des Geneys ήταν ένα από τα τέσσερα υποβρύχια κλάσης Pisani που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Λόγω της παλαιότητάς του όταν ξέσπασε ο Β΄ Παγκόσμιος Πόλεμος δεν έλαβε μέρος σε επιχειρήσεις και παροπλίστηκε το 1942.
Περιγραφή
Τα υποβρύχια της κλάσης Pisani σχεδιάστηκαν παράλληλα με τα σκάφη της κλάσης Mameli. Ήταν μεγαλύτερων διαστάσεων συγκριτικά με τα Mameli, γεγονός που τους επέτρεπε να φέρουν μεγαλύτερη ποσότητα καυσίμου και κατά συνέπεια να έχουν μεγαλύτερη ακτίνα δράσης. Είχαν εκτόπισμα 866 LT (880 t) στην επιφάνεια και 1040 LT (1057 t) σε βύθιση. Το μήκος ήταν 68,2 m, το πλάτος 6,09 m και το βύθισμα 4,93 m. Μπορούσαν να επιχειρούν σε βάθος έως και 90 m. Το πλήρωμα αποτελούνταν από 48 αξιωματικούς και ναύτες.
Στην επιφάνεια προωθούνταν από δύο κινητήρες ντίζελ ισχύος 1500 bhp ενώ σε βύθιση το έργο αυτό αναλάμβαναν δύο ηλεκτροκινητήρες των 550 hp. Η μέγιστη ταχύτητα πλεύσης έφθανε τους 15 kn στην επιφάνεια και τους 8,2 kn σε βύθιση. Η ακτίνα δράσης ανέρχονταν σε 5000 ναυτικά μίλια στην επιφάνεια με ταχύτητα πλεύσης 8 kn και σε 70 ναυτικά μίλια με ταχύτητα πλεύσης 4 kn όταν ήταν σε βύθιση.
Ο κύριος οπλισμός αποτελούνταν από τέσσερις τορπιλοσωλήνες διαμέτρου 533 mm στην πλώρη και άλλους δύο στην πρύμνη για τους οποίους έφεραν εννέα τορπίλες. Επίσης υπήρχε ένα πυροβόλο των 102 mm, χάρη στο οποίο μπορούσαν να πληγούν στόχοι όταν το υποβρύχιο ήταν στην επιφάνεια, καθώς και δύο πολυβόλα των 13,2 mm που παρείχαν αντιαεροπορική προστασία.
Επιχειρησιακή ιστορία
Η ναυπήγηση του Des Geneys ξεκίνησε την 1η Φεβρουαρίου 1926 στις εγκαταστάσεις της Cantiere Navale Triestino στην Τριέστη. Καθελκύστηκε στις 14 Νοεμβρίου 1928 και ολοκληρώθηκε την 31η Οκτωβρίου του επόμενου έτους.
Βιβλιογραφία
Κατηγορία:Υποβρύχια κλάσης Pisani Κατηγορία:Ιταλικά υποβρύχια του Β΄ Παγκοσμίου Πολέμου
Μάμα Καξ
Η Κακσμάι Μπρούτους (20 Νοεμβρίου 1989 – 16 Δεκεμβρίου 2019), γνωστή ως Μάμα Καξ, ήταν μοντέλο από την Αϊτή και ακτιβίστρια για τα δικαιώματα των ατόμων με αναπηρία. Με το προσθετικό δεξί της πόδι, η Καξ ήταν μια αντισυμβατική φιγούρα στο σύγχρονο μόντελινγκ.
Πρώιμη ζωή
Η Κακσμάι Μπρούτους γεννήθηκε στο Μπρούκλιν της Νέας Υόρκης στις 20 Νοεμβρίου 1989. Μεγάλωσε στην Αϊτή και σε ηλικία 14 ετών διαγνώστηκε με οστεοσάρκωμα και καρκίνο του πνεύμονα —οι γιατροί της έδωσαν τρεις εβδομάδες ζωής. Δύο χρόνια αργότερα, έλαβε αντικατάσταση ισχίου, η οποία απέτυχε, οδηγώντας στον ακρωτηριασμό του δεξιού της ποδιού. Αργότερα είπε ότι χρειάστηκαν αρκετά χρόνια για να ανακτήσει την αυτοπεποίθησή της και ότι έκρυβε το προσθετικό της πόδι για αρκετά χρόνια.
Σε ηλικία 18 ετών, η Καξ έμαθε να παίζει μπάσκετ με αναπηρικό αμαξίδιο.
Μόντελινγκ
Στις 15 Σεπτεμβρίου 2016, η Καξ προσκλήθηκε στον Λευκό Οίκο για να συμμετάσχει σε μια επίδειξη μόδας που ανέλαβαν ο Μπαράκ και η Μισέλ Ομπάμα. Εκείνη την περίοδο εργαζόταν στο γραφείο του Δημάρχου της Νέας Υόρκης με την Ντιρέν Ράτζα ενώ τελείωνε τις σπουδές της.
Το 2017, η Καξ εμφανίστηκε στην πρώτη της εμπορική διαφήμιση και σύντομα υπέγραψε με το πρακτορείο μοντέλων JAG Models στη Νέα Υόρκη. Ανάμεσα στις εμφανίσεις της, περπάτησε στην πασαρέλα σε παραστάσεις για το Chromat και το Fenty Beauty της Ριάνα. Η μεταγενέστερη εμπορική της δουλειά περιελάμβανε διαφημιστικές καμπάνιες για τους Tommy Hilfiger και Sephora.
Περπάτησε στην Εβδομάδα Μόδας της Νέας Υόρκης το 2018, παρελαύνοντας με μαγιό που σχεδίασε η Becca McCharen, η οποία επιδιώκει να αλλάξει τα «πρότυπα ομορφιάς». Εκείνη τη χρονιά, ήταν το εξώφυλλο της Teen Vogue με την Τζίλιαν Μερκάδο και την Τσέλσι Bέρνερ.
Το 2019, η Καξ έγινε το πρόσωπο της μάρκας Olay για την καμπάνια μάρκετινγκ των αντηλιακών της. Τον Οκτώβριο του 2019, η Καξ ανακοίνωσε ότι θα συμμετείχε στον Μαραθώνιο της Νέας Υόρκης με αναπηρικό καροτσάκι.
Θάνατος
Ενώ βρισκόταν στην Αγγλία τον Δεκέμβριο του 2019, η Καξ νοσηλεύτηκε στο Βασιλικό Νοσοκομέιο του Λονδίνου για έντονους κοιλιακούς πόνους και θρόμβους αίματος στον πνεύμονα, που αργότερα επιβεβαιώθηκε ως πνευμονική εμβολή. Πέθανε στο νοσοκομείο στις 16 Δεκεμβρίου 2019.
Κληρονομιά
Στις 8 Φεβρουαρίου 2023, η Καξ τιμήθηκε με ένα Google Doodle ως μέρος του Μήνα Μαύρης Ιστορίας.
Βιβλιογραφικές Αναφορές
<references group="" responsive="1">
Εξωτερικοί Σύνδεσμοι
Κατηγορία:Θάνατοι το 2019
Πιόμπικο
Το Πιόμπικο (ιταλικά: Piobbico) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Κυβέρνηση Αλεξάνδρου Παπαναστασίου 1924
Η Κυβέρνηση Αλεξάνδρου Παπαναστασίου 1924 (Μάρτιος - Ιούλιος 1924) υπήρξε η πρώτη κυβέρνηση της Β' Ελληνικής Δημοκρατίας.
Ο Αλέξανδρος Παπαναστασίου, από τους πιο ένθερμους δημοκράτες της εποχής εκείνης, ανέλαβε την ηγεσία της κυβέρνησης, αμέσως μετά την πτώση της κυβέρνησης Καφαντάρη. 13 μέρες μετά την ανάληψη των καθηκόντων του, ανακήρυξε την εγκαθίδρυση αβασίλευτης Δημοκρατίας στην Ελλάδα. Πιο συγκεκριμένα, στην κοινοβουλευτική συνεδρίαση της 24ης Μαρτίου 1924, η κυβέρνηση Παπαναστασίου - αποτελούμενη από αποσχισθέντα μέλη του κόμματος των Φιλελευθέρων - έλαβε την εμπιστοσύνη της Βουλής, με 259 ψήφους. Με το τέλος της ψηφοφορίας, ο πρόεδρος της Βουλής, Κωνσταντίνος Ρακτιβάν, ανακοίνωσε στο λαό, που, συγκεντρωμένος μέσα και έξω από το Κοινοβούλιο, παρακολουθούσε τη συζήτηση, την έκπτωση από το θρόνο της δυναστείας των Γλύξμπουργκ και την εγκαθίδρυση αβασίλευτης Δημοκρατίας. Την επόμενη μέρα, 25 Μαρτίου 1924, 283 βουλευτές επικύρωσαν το «Ψήφισμα περί εκπτώσεως της Δυναστείας και ανακηρύξεως της Δημοκρατίας» . Την απόφαση αυτή της Βουλής, ενέκρινε ο ελληνικός λαός, στο δημοψήφισμα της 30ης Απριλίου 1924, με ποσοστό 70% υπέρ της Προεδρευομένης Δημοκρατίας.
Ο Παπαναστασίου αντέδρασε, σχηματίζοντας νέο υπουργικό συμβούλιο, με τη σιωπηρή στήριξη του Ανδρέα Μιχαλακόπουλου. Ωστόσο, οι δυσαρέσκειες αυξάνονταν με αποτέλεσμα, στις 19 Ιουλίου, η κυβέρνηση να καταψηφιστεί, με 175 κατά έναντι 131 υπέρ, και ο Παπαναστασίου να υποβάλλει την παραίτησή του.
Παραπομπές
1924 03 Κατηγορία:1924
Βραβείο Α' Γυναικείου Ρόλου της Ένωσης Κριτικών Κινηματογράφου του Χιούστον
Το Βραβείο Α' Γυναικείου Ρόλου της Ένωσης Κριτικών Κινηματογράφου του Χιούστον (Houston Film Critics Award For Best Actress) είναι ένα βραβείο που απονέμεται από την Ένωση Κριτικών Κινηματογράφου του Χιούστον για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Χιούστον
Νικόλαος Λαμπούδης
Ο Νικόλαος Λαμπούδης (15ος αι.) ήταν Έλληνας ζωγράφος, που δραστηριοποιήθηκε στη Σπάρτη και γενικά στη Λακωνική περιοχή κατά τον 15ο αι. Το μόνο γνωστό του έργο είναι ένας πίνακας της Θεοτόκου με το Βρέφος στη χειρονομία της "Οδηγητρίας". Η εικόνα μοιάζει με παρόμοιες εικόνες με την επιγραφή "Ελεούσα". Ήταν εμφανώς επηρεασμένος από τη Βυζαντινή ζωγραφική και ήταν μέλος της πρώιμης Κρητικής Σχολής, δηλ. της Ελληνικής Αναγέννησης. Άλλοι Έλληνες καλλιτέχνες που ζωγράφισαν παρόμοια έργα την ίδια περίοδο, ήταν ο Άγγελος Ακοντάντος και ο Ανδρέας Ρίτζος. Η ζωγραφική αυτή τεχνοτροπία χρησίμευσε ως πρωτότυπο για την εξέλιξη της Κρητικής Σχολής, που επηρεάστηκε από τη Βενετία. Άλλοι Ιταλοί καλλιτέχνες όπως ο Ντούτσιο και ο Τζιότo πειραματίστηκαν με τη μετάβαση από τον τυπικό Βυζαντινό τρόπο σε μία πιο εκλεπτυσμένη τεχνική.
Ιστορία
Ο Λαμπούδης γεννήθηκε στη Σπάρτη· δεν είναι πολλά γνωστά για τη ζωή του. Το μόνο υπάρχον τεκμήριο είναι μία εικόνα του, ζωγραφισμένη κατά τον 15ο αι., όπου η υπογραφή του αναφέρει τον τόπο καταγωγής του. Η Σπάρτη ήταν μέρος του δεσποτάτου του Μορέως και έπεσε στα χέρια των Οθωμανών το 1460. Το επίθετο συνδέεται με τη Βυζαντινή οικογένεια με το όνομα Λαμπούδιος.
Το όνομα εμφανίζεται σε όλη τη Βυζαντινή ιστορία από τον 11ο αι. έως τον 15ο αι. Υπήρχε ένας διάσημος γραφέας με το όνομα Ματθαίος Σεβαστός Λαμπούδης από την περιοχή της Πελοποννήσου, πιθανώς Σπαρτιάτης. Η παλαιότερη γνωστή καταγραφή του ονόματος Λαμπούδη στην Κρήτη ήταν το 1562–1563· υπάρχουν αρχεία για τον Κυριάκο Λαμπούδη.
Η τεχνική του Λαμπούδη είναι η Βυζαντινή τεχνική, που επικρατούσε στη Θεσσαλονίκη, την Κωνσταντινούπολη και την Κρήτη. Οι πίνακες του Άγγελου Ακοτάαντου και του Ανδρέα Ρίτζου λειτούργησαν ως το πρωτότυπο του ελληνικού τρόπου (maniera greca) και της Ελληνικής Αναγέννησης ή Κρητικής Σχολής. Ο Λαμπούδης εμφανίζεται στο τέλος του κινήματος της Βυζαντινής τέχνης και στην αρχή της Ελληνικής Αναγέννησης.
Η ζωγραφική του Λαμπούδη διατηρήθηκε για περισσότερο από εξακόσια χρόνια. Η εικόνα βρίσκεται σε ιδιωτική συλλογή στην Αθήνα, ενώ παλαιότερα ανήκε σε συλλέκτη στη Ρώμη. Οι διαστάσεις της εικόνας είναι 0,67 Χ 0,47 Χ 0,02 μ. και είναι ζωγραφισμένη σε ξύλο, που σχηματίζει ανάγλυφο πλαίσιο.
Ο πίνακας αγοράστηκε σε δημοπρασία στο Λονδίνο. Ανήκε σε Ιταλική οικογένεια για τρεις γενιές. Το 1981 συντηρήθηκε από τον Ροντόλφο Λούτζαν, που επιδιόρθωσε το ξύλο και τη ζωγραφική και την καθάρισε σε ειδικό εργαστήριο. Το 1984 το Βυζαντινό Μουσείο της Αθήνας απέδειξε τη γνησιότητα της υπογραφής: η υπογραφή του ήταν ΧΕΙΡ ΝΙΚΟΛΑΟΥ ΤΟΥ ΛΑΜΠΟΥΔΗ, ΣΠΑPTIATOY.
Σαν Κοστάντσο
Το Σαν Κοστάντσο (ιταλικά: San Costanzo) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Μαργαρίτα του Μπράουνσβαϊγκ-Βόλφενμπυτελ
Η Μαργαρίτα, γερμ.: Margarete von Braunsweig-Wolfenbüttel von Welfen (1516 ή 1517 - 28 Οκτωβρίου 1580, Στάουφενμπουργκ) από τον Οίκο των Γουέλφων ήταν κόρη του δούκα του Μπράουνσβαϊγκ-Βόλφενμπυτελ και με τον γάμο της έγινε δούκισσα του Mύνστερμπεργκ, Ελς και Μπέρνστατ.
Βιογραφία
Ήταν η πρώτη κόρη του Ερρίκου Ε΄ δούκα του Μπράουνσβαϊγκ-Βόλφενμπυτελ (1489–1568) από τον πρώτο γάμο του με τη Μαρία της Βυρτεμέργης (1496–1541), κόρη του Ερρίκου κόμη του Μονμπελιάρ και μετά της Βυρτεμβέργης.
Παντρεύτηκε στις 8 Σεπτεμβρίου 1561 στην Ολεσνίτσα τον Ιωάννη δούκα του Μύνστερμπεργκ και Ελς (1509–1565) ως δεύτερη σύζυγός του. Με άδεια από τη Συνέλευση Ευγενών, το κάστρο και η κυριαρχία του Φράνκεσταϊν προορίζοντο για τη Μαργαρίτα ως ιδιοκτησία χηρείας της (wittum). Όμως μετά από τέσσερα χρόνια γάμου χωρίς παιδιά, ο Ιωάννης απεβίωσε και ο γιος του (από τον πρώτο του γάμο με τη Χριστίνα-Αικατερίνη του Σύντλοβιτς) Κάρολος-Χριστόφορος πώλησε το Φράνκενσταϊν. Αυτό προκάλεσε μία διαμάχη μεταξύ της Μαργαρίτας και του Καρόλου-Χριστοφόρου και των κληρονόμων του, η οποία διευθετήθηκε στις 25 Απριλίου 1577 με την παρέμβαση του αυτοκράτορα Ροδόλφου Β΄ των Αψούργων υπό την ιδιότητά του ως βασιλιά της Βοημίας.
Απεβίωσε στις 28 Οκτωβρίου 1580 στο Στάουφενμπουργκ.
Οικογένεια
Παντρεύτηκε το 1561 τον Ιωάννη των Ποντιέμπραντυ δούκα του Μύνστερμπεργκ και Ελς. Δεν απέκτησαν παπογόνους.
Εξωτερικοί σύνδεσμοι
Κατηγορία:Δούκισσες του Μπράουνσβαϊγκ-Βόλφενμπυτελ
Σαντ'Άντζελο ιν Βάντο
Το Σαντ'Άντζελο ιν Βάντο (ιταλικά: Sant'Angelo in Vado) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Σαν Λορέντσο ιν Κάμπο
Το Σαν Λορέντσο ιν Κάμπο (ιταλικά: San Lorenzo in Campo) είναι ιταλικός δήμος στην Επαρχία του Πέζαρο και Ουρμπίνο, στην περιφέρεια των Μάρκε.
Παραπομπές
Κατηγορία:Δήμοι της Επαρχίας του Πέζαρο και Ουρμπίνο
Ιωάννης Α΄ του Μεκλεμβούργου
Ο Ιωάννης Α΄ (γερμ.: Johann I, 1211 - 1 Αυγούστου 1264), αποκαλούμενος ο Θεολόγος, ήταν λόρδος του Μεκλεμβούργου από το 1234 μέχρι τον θάνατό του.
Βιογραφία
Ήταν ο δευτερότοκος γιος του Ερρίκου Μπόρβιν Β΄ πρίγκιπα του Μεκλεμβούργου και της Χριστίνας, κόρης του Σβέρκερ Β΄ της Σουηδίας.
Το 1226 διαδέχθηκε τον πατέρα του από κοινού με τους αδελφούς του ως το 1234, οπότε διαίρεσαν το πριγκιπάτο: ο Ιωάννης Α΄ έλαβε την κυριότητα του Μεκλεμβούργου. Το 1227 νίκησε τους Δανούς στη μάχη του Μπόρνχεβετ και έτσι απήλαξε το Μεκλεμβούργο από την υποτέλεια σε αυτούς. Όμως τότε η Σαξονία-Λάουενμπουρκ και το Χόλσταϊν ισχυρίστηκαν επικυριαρχία στο Μεκλεμβούργο και ο Ιωάννης Α΄ έπρεπε να συνεχίσει τον πόλεμο για να διατηρήσει την εξουσία του. Το 1255 ο αδελφός του Πρίμπισλαβ Α΄ κύριος του Πάρχιμ-Ρίχενμπερκ, μετά από μία διαμάχη με τον Ροδόλφο Α΄ επίσκοπο του Σβερίν, έχασε την κυριότητα του Πάρχιμ-Ρίχενμπερκ. Ο Πρίμπισλαβ Α΄ αιχμαλωτίστηκε από τον επίσκοπο και οι αδελφοί του μοίρασαν την κτήση του: ο Ιωάννης Α΄ έλαβε το Στέρνμπερκ.
Υποστήριξε την εκκλησία και την εγκατάσταση Γερμανών στο Μεκλεμβούργο, στο οποίο κυριαρχούσαν οι Σλάβοι. Το 1262 συμμάχησε με τον Οίκο των Γουέλφων εναντίον της Δανίας. Το 1264 απεβίωσε σε ηλικία 53 ετών και τάφηκε στο Ντόμπεραν Μίνστερ.
Οικογένεια
Νυμφεύτηκε τη Λούιτγκαρτ, κόρη του Πόππο Ζ΄ κόμη του Χέννεμπεργκ και είχε τέκνα:
Εξωτερικοί σύνδεσμοι
Κατηγορία:Οίκος του Μεκλεμβούργου
Δημήτριος Νενέκος
Τα πρώτα χρόνια
Ο Νενέκος υπαγόταν στρατιωτικά στον προεστό της Αχαΐας Θάνο Κανακάρη και στον γιο του Μπενιζέλο Ρούφο και είχε περισσότερους στρατιώτες από τον εξάδελφό του Αθανάσιο Σαγιά, ο οποίος ανήκε στη σφαίρα επιρροής του Κολοκοτρώνη. Και οι δύο στρατολογούσαν στην επικράτεια των Ζουμπατοχωρίων και τα πρώτα χρόνια ο Νενέκος αποδείχθηκε επίσημος και ικανός καπετάνιος αποκτώντας ισχύ μεταξύ των συγχωριανών του. Αναφέρεται ότι ο Νενέκος για να αποκτήσει την πρωτοκαθεδρία μεταξύ των οπλαρχηγών του Μπενιζέλου Ρούφου, δολοφόνησε τους αντιζήλους του Σπανοκυριάκο και Σαγιά (αδελφό του Αθανασίου). Τον Μάρτιο του 1822, εξεστράτευσε με εντολή της Επαρχίας Πατρών στην Δυτική Στερεά Ελλάδα με 70 άνδρες υπό τον στρατηγό Κανέλλο Δεληγιάννη. Αρχικά χρησίμευσε ως οδηγός του σώματος του Γενναίου Κολοκοτρώνη, ενώ στην συνέχεια μετακινήθηκε στο Μακρυνόρος και ακολούθησε τον Ανδρέα Ίσκο. Αναδείχθηκε σε έναν από τους γενναιότερους καπεταναίους της περιοχής του και έγινε γνωστός επίσης από την πολιορκία των Πατρών, ενώ εξεστράτευσε μαζί με τους Ανδρέα Ζαΐμη και Ανδρέα Λόντο κατά την πρώτη πολιορκία του Μεσολογγίου.
Η προδοσία
Οι χωρικοί της Επαρχίας Πατρών είχαν πάντοτε προβλήματα λόγω της συνεχούς παρουσίας Οθωμανών στην περιοχή τους που μετακινούνταν από και προς το φρούριο της Πάτρας, τα οποία επιδεινώθηκαν περισσότερο μετά την εισβολή του Ιμπραήμ. Ο Ιμπραήμ Πασάς και ο Δελή Αχμέτ Πασάς προσέλκυσε τους χωρικούς των Ζουμπατοχωρίων με το προσκύνημα, εκμεταλλευόμενος την άθλια κατάστασή τους και τις καλές σχέσεις που ανέπτυξαν αυτοί με τους επίσης ομιλούντες την αλβανική γλώσσα έγκλειστους στην Πάτρα μωαμεθανούς του Λάλα. Άρχισαν οι χωρικοί να έρχονται ελεύθερα σε εμπορικές και φιλικές σχέσεις με τους Τούρκους της Πάτρας, χωρίς να τους ενοχλεί κανείς κατόπιν εντολών των πασάδων. Με την απλή προϋπόθεση της υποταγής (προσκυνήματος). Πρωταγωνιστής σε αυτήν την διαδικασία υπήρξε ο Νενέκος από τον οποίον ἤγοντο καὶ ἐφέροντο όλοι οι Αρβανίτες των χωριών της Πάτρας, όπως ισχυρίζεται ο Φωτάκος. Ο Ιμπραήμ συμπάθησε πολύ τον Νενέκο στον οποίο χάρισε χρήματα, άλογα, του υποσχέθηκε γαίες και ασυδοσία προς αυτόν και όλη τη γενεά του κληρονομικώς και εκτός των άλλων προκάλεσε και σουλτανικό φιρμάνι με το οποίο ονομάστηκε Μπέης Νενέκος. Ο Νενέκος οργάνωσε με τους επίσης προσκυνημένους οπλαρχηγούς 2.000 ενόπλους της περιοχής του που ακολουθούσαν τα στρατεύματα του Ιμπραήμ, σαν οπισθοφυλακή με αρκετές συμμετοχές σε συγκρούσεις με τους επαναστάτες. Όπως αναφέρει ο Φωτάκος γρήγορα οι υπόλοιποι αρχικά σύντροφοι του Νενέκου στο προσκύνημα, οπλαρχηγοί Κοντογεωργακαίοι, Σταμάτης Μποτιώτης, Χαρμπίλας, Γκολφίνος Λουμπεστιάνος, Τσετσεβίτες, Κώστας Γκερμπεσιώτης, οι Αγιοβλασίτες αδελφοί Οικονομόπουλοι αποσπάστηκαν αμέσως από τους προδότες χωρίς να έλθουν σε επαφή με τους Τούρκους, αλλά τα αποτελέσματα δεν άλλαξαν πολύ, αφού τα πλήθη των χωρικών ακολουθούσαν τυφλά τον Νενέκο. Ο Χαρμπίλας και ο Σαγιάς κατόπιν οδηγιών του Θεοδώρου Κολοκοτρώνη επιχείρησαν μάταια να χρησιμοποιήσουν την επιρροή τους προς απομάκρυνση των κατοίκων των Ζουμπατοχωρίων από τον Νενέκο και τους Τούρκους, με αποτέλεσμα να προχωρήσουν σε στρατιωτικές επιχειρήσεις.
Η παρολίγον σύλληψη του Ιμπραήμ
Το γεγονός που εξόργισε τον Κολοκοτρώνη ήταν ότι ο Νενέκος είχε την ευκαιρία να αιχμαλωτίσει ή να εξοντώσει τον Ιμπραήμ και δεν το έπραξε. Σημειωτέον ότι ο Ιμπραήμ χρησιμοποιούσε κάθε είδους μέσο, τρομοκρατία και βαρβαρότητες, ακόμα και απόπειρες δολοφονίας κατά του Κολοκοτρώνη για να σβήσει την Επανάσταση. Το περιστατικό περιγράφεται από τον Φωτάκο Ο Ιμπραήμ βρέθηκε στο έλεος του Νενέκου, όταν χάθηκε μόνος του σε δάσος, αλλά ο Νενέκος πιστός στην συμφωνία τους τον περιποιήθηκε και τον οδήγησε ασφαλή στο στρατό του.
Το τέλος
Ο ίδιος ο Θεόδωρος Κολοκοτρώνης περιγράφει λακωνικά στα απομνημονεύματά του την οριστική εντολή του για την εκτέλεση του Νενέκου, που παρέμενε πιστός στους Τούρκους ακόμα και όταν έφτασε ο Ιωάννης Καποδίστριας ως Κυβερνήτης της Ελλάδος.
Ο εκτελεστής του Νενέκου, ήταν ο Αθανάσιος Σαγιάς, κατά μία εκδοχή ήταν γυναικαδελφός και πρωτοπαλήκαρο του Νενέκου. Ο Φωτάκος τον αναφέρει σαν εξάδελφό του. Κατά την οικογενειακή παράδοση που αναφέρει ο Πέτρος Μπαλιώτης, από το χωριό Αγία Σωτήρα (Πέρα) Μεσσηνίας, ο Σαγιάς ήταν πρόγονός του και η ιστορία του διασώθηκε γραπτώς. Σύμφωνα με την εκδοχή αυτή ο Σαγιάς, αρχικά δέχθηκε να πραγματοποιήσει την εκτέλεση αλλά σύντομα μετάνιωσε και μετακινήθηκε στη Μεσσηνία. Τελικά τον βρήκαν οι άνθρωποι του Κολοκοτρώνη και τον υποχρέωσαν να πραγματοποιήσει την υπόσχεσή του. Λόγω του τίτλου του Μπέη που έφερε ο Νενέκος, υπήρξε επίσημη διαμαρτυρία στην Ελληνική Πολιτεία από την Οθωμανική Πύλη.
Σωζόμενος θρήνος για τον Νενέκο
Φαίνεται όμως ότι ο Νενέκος εξακολουθούσε να έχει αρκετή υπόληψη ανάμεσα στους κατοίκους των Ζουμπατοχωρίων, όπως φαίνεται από θρηνητικά τραγούδια της περιοχής τους που διέσωσε ο συμβολαιογράφος Δημήτριος Ζαλογγίτης στα τέλη 19ου αιώνα.
Περαιτέρω βιβλιογραφία
Κατηγορία:Αρβανίτες Κατηγορία:Οπλαρχηγοί του 1821
Ο Ζοφερός Οίκος
Ο Ζοφερός Οίκος είναι μυθιστόρημα του Κάρολου Ντίκενς που δημοσιεύθηκε για πρώτη φορά σε 20 συνέχειες μεταξύ Μαρτίου 1852 και Σεπτεμβρίου 1853. Το μυθιστόρημα έχει πολλούς χαρακτήρες και αρκετές δευτερεύουσες πλοκές. Αφηγήτρια είναι εν μέρει η ηρωίδα του μυθιστορήματος Έστερ Σάμερσον και εν μέρει ένας παντογνώστης αφηγητής. Στο κέντρο του Ζοφερού Οίκου βρίσκεται η Τζάρνταϊς και Τζάρνταϊς, μια μακροχρόνια δικαστική υπόθεση στο Δικαστήριο του Τσάνσερι, η οποία προκύπτει εξαιτίας της σύνταξης πολλών διαθηκών από έναν κληροδότη. Στον πρόλογο της πρώτης έκδοσης του 1853, ο Dickens ανέφερε ότι η φανταστική αυτή δικαστική διαμάχη βασίστηκε σε πολλές πραγματικές υποθέσεις. Σε μια τέτοια υπόθεση που πιθανώς βασίστηκε το βιβλίο, μια διαθήκη που αναγνώστηκε το 1797 αμφισβητήθηκε και δεν επικυρώθηκε παρά μόνο το 1859. Αν και οι εκπρόσωποι του νομικού επαγγέλματος επέκριναν τη σάτιρα του Ντίκενς ως υπερβολική, το μυθιστόρημα συνέβαλε σε ένα κίνημα μεταρρύθμισης του δικαστικού συστήματος της Αγγλίας. Αυτό το κίνημα οδήγησε στη θέσπιση μιας σειράς σχετικών μεταρρυθμίσεων στη δεκαετία του 1870.
Οι μελετητές του Ντίκενς διαφωνούν ως προς τη χρονική περίοδο κατά την οποία διαδραματίζονται τα περιστατικά του Ζοφερού Οίκου. Ένας ιστορικός του Αγγλικού δικαίου υποστηρίζει ότι η δράση εξελίσσεται το 1827. Η αναφορά όμως στις προετοιμασίες για την κατασκευή μιας σιδηροδρομικής γραμμής στο 55ο κεφάλαιο αποτελεί ένδειξη ότι η δράση του μυθιστορήματος πρέπει να τοποθετηθεί στη δεκαετία του 1830.
Σύνοψη
Ο Σερ Λέστερ Ντέντλοκ και η σύζυγός του Ονόρια ζουν στο κτήμα του στο Τσέσνι Γουόλντ. Η Λαίδη Ντέντλοκ είχε, πριν παντρευτεί, ερωτική σχέση με τον Λόχαγο Χάουντον, με τον οποίον απέκτησε μια κόρη. Ο Σερ Ντέντλοκ αγνοεί το παρελθόν της Λαίδης ενώ η ίδια πιστεύει ότι η κόρη της είναι νεκρή.